als_Latn dik_Latn sag_Latn
Kosova po shpartallohet, mijëra qytetarë të saj duke kërkuar dëshpërimisht t'i ikin jetës atje, nëpërmjet çfarëdo rruge që të jetë e mundur.
Nuk keni dëgjuar për këtë?
Ndoshta për shkak se SHBA është gati krejtesisht përgjegjëse për krijimin e Kosovës së pavarur, dhe pastaj, krijimin e strukturës brutale dhe të korruptuar të fuqisë që zotëron me egërsi mbi jetën e popullit.
Krijimi i Kosovës së pavarur në emër të demokracisë dhe humanizmit konsiderohet nga turma e Clinton si një ndër sukseset e para të politikës së jashtme të SHBA pas Luftës së Ftohët.
Nën udhëheqjen egoistit të ndjerë Richard Holbrooke, nuni intelektual - nëse mund ta përdorim këtë fjalë - i Susan Rice e Samantha Powers të ditëve të sotme, u krijua një protektorat i ri i SHBA në zemër të Ballkanit, historikisht një ndër regjionet më jostabile të botës Perendimore.
Sigurisht, nuk pati të bëjë asgjë me demokracinë dhe humanizmin, dhe pati të bëjë gjithçka, siç ka ndodhur me shumicën e lëvizjeve madhore të SHBA që prej 1989, me nevojën për t'i dhënë SHBA aftësinë të:
- projektojë fuqi në çdo kënd të botës
- përçajë mundësinë e cilitdo shtet apo bllok të shteteve për të penguar projektimet e tyre ekonomike dhe ushtarake
Më konkretisht, pjesë e planit të SHBA ishte sigurimi se shtetet e atëhershme ta sapondara të Evropës Lindore dhe Juglindore do të ishin thelbësisht mirënjohëse ndaj SHBA, dhe jo ndaj fqinjëve të tyre të BE.
Kur varësia e tyre u themelua, siç ndodhi në Kosovë, Bullgari, Poloni (ku nuk pati nevojë për shumë lajka) dhe Republikat Baltike, SHBA kishte mundësi, siç zbuloi padashje Rumsfeld në 2003, të manipulonte Evropën e re kundër Evropës së vjetër, dhe në këtë mënyrë, të tredhte çfarëdo aftësie që mund të kishte Kontinenti i Vjetër për të vepruar si mbikëqyrëse e prerogativave të SHBA.
Programi ka funksionuar shumë mirë. Si e dimë këtë? Vetëm shikoni mënyrën se si, shtetet më të rëndësishme evropiane (t'i quajmë "fuqi" sot do të ishte sforcim i besueshmërisë) si Gjermania e Franca, deri vonë, krejtësisht kanë pranuar në heshtje politikën e jashtme në Ukrainë që u projektua plotësisht në Uashington, edhe pse është tërësisht armiqësore ndaj interesave të tyre ekonomike e strategjike.
Rusisë i duhet Evropa dhe Evropës i duhet Rusia.
Por lojtarët strategjik në Uashington, djemtë e vajzat e Brzezinskit, Holbrooke dhe Albright, kanë ide tjera.
Dhe deri në takimin e javës së kaluar në Minsk me Putinin, si duket as Merkel, e as Hollande, nuk e kanë kuptuar me të vërtetë rolin e budallave të dobishëm që po e luanin brenda lojës së SHBA.
Por t'i kthehemi Kosovës. Pas promovimit të pavarësisë së një shteti krejtësisht jofunksional për të marrë atë që deshën, dhe ajo është "baza më e madhe ushtarake e SHBA e ndërtuar jashtë vendit të tyre që prej Luftës në Vietnam", SHBA, në mënyrë të paimitueshme, egoiste, të pashpirt dhe të pavëmendshme, i ka lënë Kosovën dhe kosovarët të digjen në ferr.
Pasi krijuan llojin më të keq të nacionalizmit të pavlerë në mënyrë që të mundësojnë planin e tyre, SHBA tani i ka lënë vetë, për të jetuar në varfëri të rëndë në mesin e mafiozëve që u rritën me fluksin e parave të gjeneruara nga ndërtimet bazë dhe fondet e zeza të CIA. Me gjithë këtë, sigurisht se vijnë "industritë' ndihmëse të prostitucionit dhe drogës që gjithmonë shumohen në shoqëri të varfëra që marrin injektime të mëdha e groteske të kapitalit të jashtëm që administrohen në mënyrë të dyshimtë.
Gjendja është aq e keqe sa që njerëzit po ikin në masë nëpërmjet maleve dhe borës për të arritur te parajsa e mirënjohur demokratike që quhet Serbi.
Dhe çka e bënë edhe më keq është se mund t'i përshkruajmë shumë raste tjera të ngjashme apo edhe më të këqija përgjatë botës ku plani i njejtë i "shkatërrimit kreativ" ka funksionuar nën mbikëqyrjen direkte të SHBA.
Këta jemi ne. Për këtë i marrim hua triliona nga kinezët.
Kur (nese veç ndodhë dikur) do të fillojë të përballet me këto fakte populli amerikan?
Ky artikull u publikua fillimisht në Common Dreams nën një leje Creative Commons Attribution-Share Alike 3.0.
Ky artikull u shkrua fillimisht në anglisht.
Iu pëlqeu ky shkrim? Shiqoni edhe këto shkrime.
NDËRTIMI I KOMBIT NË KOSOVË: KOHA PËR RIVENDOSJE
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn